EkBass/fiwiki-20250220-pages-articles huggingface dataset:
Per Ollén

Lars Per Ollén (3. joulukuuta 1845 Sorunda, Södermanland, Ruotsi − 2. toukokuuta 1904 Tukholma) oli ruotsalainen toimittaja, virsirunoilija ja raittiusliikkeen kannattaja. Ollén opiskeli teologiaa, mutta voimistuva vapaakirkollinen liike sai hänet vuonna 1878 keskeyttämään opintonsa Uppsalan yliopistossa. Hän perusti lähetyskirjakaupan Tukholmaan ja johti sitä vuosina 1878−1898. Lankonsa A. P. Larssonin kanssa hän alkoi vuonna 1890 julkaista Tukholman ensimmäistä kristillistä viikkolehteä Svenska Morgonbladet, joka ilmestyi taloudellisista vaikeuksista huolimatta lähes 70 vuotta ruotsalaisen vapaakirkollisuuden, lähinnä Ruotsin lähetysliiton keskeisenä äänitorvena. Ollén toimi lehden päätoimittajana kuolemaansa saakka. Hän oli raittiusliikkeen kannattaja ja rauhanaktivisti. Hän puolusti äänioikeuden laajentamista, koska se hänen mukaansa edistäisi raittiutta. Hän toimi useissa luottamustehtävissä vapaakirkoissa ja raittiusliikkeissä, muun muassa Ruotsin lähetysliiton (Svenska Missionsförbundet) hallituksessa. Hän on yhdessä Joël Blomqvistin kanssa kirjoittanut hengellisen laulun "O hur saligt att få vandra" vuonna 1876. Kun laulu julkaistiin Sabbatsklockan- ja Sanningsvittnet- lehdissä. Tekijäksi mainittiin vain Blomqvist, mutta hän on myöhemmin tarkentanut tietoja ja Ollén on lisätty virren tekijäksi, tosin hänen osuutensa lienee ollut melko pieni. Laulu on julkaistu myös muutamissa suomenkielisissä virsi- ja laulukirjoissa. Ruotsin kirkon virsikirjassa se on virsi 300 "Autuaina kotiin käymme sekä Seurakunta laulaa -kirjassa laulu 505. Se on Siionin kannel -kirjassa laulu 492 "On niin autuasta päästä" ja Hengellinen laulukirja -kirjassa laulu 407 "On niin autuasta käydä". == Lähteet == Luokka:Ruotsalaiset virsirunoilijat Luokka:Ruotsalaiset lauluntekijät Luokka:Ruotsalaiset päätoimittajat Luokka:Vuonna 1854 syntyneet Luokka:Vuonna 1904 kuolleet
Kirjavaras (elokuva)

Kirjavaras (The Book Thief) on vuonna 2013 julkaistu elokuva Liesel-tytöstä ja hänen elämästään toisen maailmansodan aikana natsi-Saksassa. Hänen äitinsä joutuu jättämään Lieselin saksalaiselle adoptioperheelle suojellakseen tätä, koska tämä oli kommunisti. Myöhemmin elokuvan aikana Lieselin adoptioperhe joutuu piilottelemaan nuorta juutalaismiestä Maxia (Ben Schnetzer), jonka kanssa Liesel ystävystyy. Elokuvan on ohjannut Brian Percival, ja siinä näyttelevät muun muassa Geoffrey Rush, Emily Watson ja Sophie Nelisse. Elokuva perustuu Markus Zusakin vuonna 2005 julkaistuun romaaniin, joka on ollut iso myynti- ja arvostelumenestys. Myös kuolema toimii tarinan kertojana elokuvassa. John Williamsin musiikki oli Oscar-, Golden Globe- ja BAFTA- palkinnon ehdokkaana. == Lähteet == == Aiheesta muualla == Luokka:Vuoden 2013 yhdysvaltalaiset elokuvat Luokka:Vuoden 2013 saksalaiset elokuvat
Sven Larson

Sven Larson, Sven Georg Larsson (15. tammikuuta 1905 Falun, Taalainmaa, Ruotsi – 5. marraskuuta 2004 Tysslinge, Västmanland) oli ruotsalainen toimittaja ja virsirunoilija. Larson oli ruotsalaisen pienen vapaakirkon Örebromissionenin jäsen. Örebromissionen oli alkuaan örebrolaisen Filadelfiakirkon lähetysosasto ja kuului osana Ruotsin baptistiliikettä ja 1990-luvulta alkaen osana Evangeliska frikyrkan -nimistä vapaakirkkoa. Larson oli Örebromissionenin kustannustoimittaja. Hän on julkaissut muutamia runokokoelmia. Ruotsin kirkon virsikirjan ekumeenisessa osassa on hänen kirjoittamansa adventtivirsi "Kristus kommer – Davids son". Suomenkielisessä virsikirjassa se on Pekka Turusen kääntämänä ja Niilo Rauhalan uudistamana virsi "Kristus, poika Daavidin". Se on myös Siionin laulut -kirjassa. == Lähteet == Luokka: Ruotsalaiset virsirunoilijat Luokka: Vuonna 1905 syntyneet Luokka: Vuonna 2004 kuolleet
Ljiljana Petrović

Ljiljana Petrović (, 1939 – 4. helmikuuta 2020) oli serbialainen laulaja. Petrović syntyi Bosanski Brodin kaupungissa nykyisessä Bosnia ja Hertsegovinassa ja kasvoi Novi Sadissa. Petrović aloitti uransa esiintymällä paikallisissa laulukilpailuissa sekä ravintoloissa. Levy-yhtiö Jugotonin edustaja näki Petrovićin esiintymässä Mali Lošinjin festivaalilla 1960 ja tarjosi Petrovićille levytyssopimusta. Petrović voitti 1961 jugoslavialaisen Jugovizija-laulukilpailun kappaleella Neke davne zvezde ja tuli näin valituksi Jugoslavian edustajaksi saman vuoden Eurovision laulukilpailuun. Kansainvälisessä Eurovision laulukilpailussa Petrović sijoittui kahdeksanneksi. Petrović osallistui Jugovizijaan uudestaan vuonna 1963 kappaleella Tabakera ja sijoittui kolmanneksi. Petrović jatkoi laulajan uraansa 1970-luvulle, jolloin hän vetäytyi julkisuudesta, mutta palasi julkisuuteen 1989 runoilijana ja kirjailijana. ==Lähteet== * ===Viitteet=== Luokka:Jugoslavialaiset laulajat Luokka:Jugoslavian euroviisuedustajat Luokka:Vuoden 1961 euroviisuedustajat Luokka:Vuonna 1939 syntyneet Luokka:Vuonna 2020 kuolleet
Hare Rama Hare Krishna

Hare Rama Hare Krishna on vuonna 1971 ensi-iltansa saanut intialainen hindinkielinen draamaelokuva, jonka on ohjannut, tuottanut ja käsikirjoittanut Dev Anand. Pääosia näyttelevät Anand, Mumtaz ja Zeenat Aman läpimurtoroolissaan. Elokuva oli menestys. == Juoni == Montrealissa asuvan Jaiswalin perheen lapsilla, Prashantilla ja Jasbirilla, on läheinen sisarussuhde. Kun perhe hajoaa isän uuden suhteen vuoksi, lapset joutuvat erilleen. Prashant muuttaa äitinsä kanssa Intiaan turvalliseen ympäristöön, kun taas Jasbir pysyy isänsä luona ilmapiirissä, joka työntää hänet kohti emotionaalista eristäytymistä. Tämä ajaa hänet hippikulttuurin pariin hänen kasvaessaan. Prashant, nyt aikuinen lentäjä, saa isältään kirjeen, jossa kerrotaan hänen sisarensa olevan Kathmandussa ja asuvan hippien kanssa. Hyvän vanhemman veljen tavoin hän menee Nepaliin etsimään rakasta sisartaan Jasbiria, mutta löytää ruohoa polttavan, levottoman hipin Janicen. == Näyttelijät == == Soundtrack == == Palkinnot == * Filmfare Awards ** Paras naissivuosa – Zeenat Aman ** Paras naislaulaja – Asha Bhosle (”Dum Maro Dum”) * Bengal Film Journalists’ Association Awards ** Paras naispääosa (hindi) – Zeenat Aman ** Paras mieslaulaja (hindi) – Kishore Kumar (”Hare Rama Hare Krishna”) == Lähteet == == Aiheesta muualla == * * Luokka:Vuoden 1971 intialaiset elokuvat Luokka:Intialaiset draamaelokuvat Luokka:Intialaiset elokuvamusikaalit Luokka:Päihdeaiheiset elokuvat Luokka:Hindinkieliset elokuvat
Greetje Kauffeld

Greetje Kauffeld (s. 26. marraskuuta 1939) on alankomaalainen jazz- ja iskelmälaulaja. Kauffeldin ura alkoi 1. helmikuuta 1957 The Skymasters -yhtyeen solistina. Kauffeld edusti Alankomaita vuoden 1961 Eurovision laulukilpailussa kappaleella Wat een dag ja sijoittui 16 kilpailijan joukostajaetulle kymmenennelle sijalle. 1999 myönnettiin De Orde van de Nederlandse Leeuw -kunniamerkki. Kauffeld julkaisi muistelmateoksensa Was für Tage ... Die Memoiren vuonna 2006. 14. tammikuuta 2007 Kauffeld piti 50-vuotistaitelijajuhlakonserttinsa Spant-teatterissa Bussumissa. Marraskuussa 2014 Kauffeldille myönnettiin Edison Jazz Oeuvreprijs Nationaal -palkinto. ==Diskografia== ===Albumithttps://www.discogs.com/artist/299839-Greetje- Kauffeld=== *Jeden Tag, da lieb' ich Dich ein kleines bisschen mehr (1963) *Sunday Melody (1964) *My Kinda' World (1968) *Hallo Paulchen! - Hallo Greetje! (1968) *And Let The Music Play (1974) *Days Of Summer (1975) *Days Of Love (1976) *He Was A King Uncrowned - Sings A Tribute To Clifford Brown (1976) *Some Other Spring (1980) *The Song Is You (1987) *Meets Alan & Marilyn Bergman. On My Way To You (1989) *European Windows (1992) *The Real Thing (1994) *Dreaming (2000) *Devil May Care (2002) *My Shining Hour (2005) *Young Girl Sunday Jazz (2015) ==Lähteet== * ===Viitteet=== Luokka:Alankomaalaiset laulajat Luokka:Alankomaiden euroviisuedustajat Luokka:Vuoden 1961 euroviisuedustajat Luokka:Vuonna 1939 syntyneet Luokka:Elävät henkilöt
Jean-Paul Mauric

Jean-Paul Mauric (17. kesäkuuta 1933 – 5. tammikuuta 1971) oli ranskalainen laulaja. Mauric opiskeli Tolounin konservatoriossa ja sai levytyssopimuksen voitettuaan kykykilpailun Théâtre Marignyssa Pariisissa 1957. Mauric valittiin 18. helmikuuta 1961 pidetyssä karsinnassa edustamaan Ranskaa saman vuoden Eurovision laulukilpailuun kappaleella "Printemps (Avril carillonne)". 18\. maaliskuuta pidetyssä kansainvälisessä kilpailussa Mauric sijoittui neljänneksi. Mauric kuoli 37-vuotiaana kardiomyopatiaan. ==Diskografia== ===Albumithttps://www.discogs.com/artist/2299001-Jean-Paul-Mauric=== *La Nuit De L'Eté (1963) ===EP:thttp://www.encyclopedisque.fr/artiste.html?N=3155&fartiste;=&ftype;=ep=== *Come Prima, Tu Me Donnes (1958) *On M'A Dit (1958) *Si Tu Viens Chez Moi (1959) *Toi Je T'aime D'amour (1959) *Hula Hoop! (1959) *Moi J'étais Pour Elle (1960) *Je Te Tendrai Les Bras (1961) *Tu Peux (1961) *Mes Printemps Perdus (1961) *La Nuit De L'Été (1961) *4 Slow-Rock (1961) *Le Train De L'Amitié (1961) *Sur Le Chemin De Las Vegas (1962) *Twist Avec Maman (1962) *Un Vieil Air De Scotto (1962) *J'irai A Ton Mariage (1963) *Printemps (1966) *Les Fiancés D' Auvergne (1966) ==Lähteet== Luokka:Ranskalaiset laulajat Luokka:Ranskan euroviisuedustajat Luokka:Vuoden 1961 euroviisuedustajat Luokka:Vuonna 1933 syntyneet Luokka:Vuonna 1971 kuolleet
William Grant Still

William Grant Still (11. toukokuuta 1895 Woodville, Mississippi – 3. joulukuuta 1978 Los Angeles, Kalifornia) oli yhdysvaltalainen säveltäjä ja kapellimestari. Hän oli ensimmäinen afroamerikkalainen, joka pääsi Yhdysvalloissa johtamaan ammattimaista sinfoniaorkesteria johtaessaan vuonna 1936 Los Angelesin filharmonikkoja.William Grant Still Britannica Still vietti lapsuutensa äitinsä ja isoäitinsä kasvattamana Little Rockissa, Arkansasissa. Hän opiskeli lääketiedettä ohiolaisessa Wilberforcen yliopistossa ennen siirtymistään musiikin pariin. Hän opiskeli sävellystä ensin Oberlinin musiikkikonservatoriossa Ohiossa ja sitten tyylillisesti konservatiivisen George Whitefield Chadwickin johdolla Bostonin New England Conservatory of Musicissa. Myöhemmin hän sai vielä opetusta Edgard Varèselta tämän radikaaleimmin avantgardistisen luomiskauden aikana. Still meni vuonna 1939 naimisiin ja asettui Los Angelesiin. Huoli afroamerikkalaisten asemasta yhdysvaltalaisessa yhteiskunnassa heijastuu moniin Stillin teoksiin. Hänen varhaisiin orkesteriteoksiinsa kuuluvat Darker America (1924) ja From the Black Belt (kamariorkesterille, 1926). Baletin Sahdji (1930) säveltämistä edelsi laaja perehtyminen afrikkalaiseen musiikkiin. Still sävelsi myös baletin Lenox Avenue (1937) sekä oopperat The Troubled Island (1938, tuotettu 1949; libretto: Langston Hughes) ja Highway No. 1, U.S.A. (tuotettu 1963 ja 1977). Parhaiten hän tuli kuitenkin tunnetuksi teoksestaan Afro-American Symphony (1931). 1920-luvulla Still työskenteli sovittajana yhtyeenjohtaja Paul Whitemanille ja blueslauluntekijä W. C. Handylle. Jazzyhtyeen merkittävä vaikutus kuuluukin hänen myöhemmissä teoksissaan. == Lähteet == Luokka:Yhdysvaltalaiset säveltäjät Luokka:Yhdysvaltalaiset kapellimestarit Luokka:Oopperasäveltäjät Luokka:Vuonna 1895 syntyneet Luokka:Vuonna 1978 kuolleet
Secret Whale

Secret Whale on Alavalan debyyttialbumi, joka julkaistiin 23. marraskuuta 2012. == Kappaleet == # # # # # # # # # # # == Lähteet == Luokka:Vuoden 2012 esikoisalbumit
Minuntai

Minuntai on Alavalan toinen studioalbumi, joka julkaistiin 3. lokakuuta 2014. == Kappaleet == # # # # # # # # # # # == Arvostelut == * Desibeli.net: Alavala: Minuntai Viitattu 28.3.2022. * Soundi: Alavala: Minuntai Viitattu 28.3.2022. == Lähteet == Luokka:Vuoden 2014 albumit
Sorsajengi

__EISISLUETT__ Sorsajengi on Järvenpäässä vuonna 2017 perustettu punk rock -yhtye, jonka jäsenet ovat laulaja Ida Niemi, basisti Santeri Kettu, kitaristi Sakari Kumpula ja rumpali Jukka Heikkilä. Yhtyeen esikoisalbumi Sorsajengi tuhoaa ilmestyi helmikuussa 2021. == Julkaisut == === Albumit === * Sorsajengi tuhoaa (2021) === EP:t === * Sorsajengi tappaa! (2019) * Kiduttaa (2020) === Singlet === * "Jumala" (2020) == Lähteet == Luokka:Suomalaiset punkyhtyeet
Franca di Rienzo

Franca di Rienzo (s. 11. joulukuuta 1938) on ranskalainen italialaissyntyinen laulaja. Di Rienzo voitti Sveitsin euroviisukarsintana toimineen Concours Eurovision -laulukilpailun 6. helmikuuta 1961 kappaleella "Nous aurons demain" ja tuli näin valituksi Sveitsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa di Rienzo sijoittui kolmanneksi. 1963 di Rienzo edusti Sveitsiä Sopotin laulufestivaaleilla Puolassa.https://web.archive.org/web/20150203150555/http://bart.sopot.pl/sopotfestival/uczestnicy- sf-63 Myöhemmin di Rienzo toimi ranskalaisen folkyhtye Les Troubadoursin solistina. Di Rienzo esitti Marie-Antoinettea La Révolution français -musikaalissa Pariisin Palais des Sportsissa 1973.http://www.larevolutionfrancaise.com/ ==Lähteet== Luokka:Ranskalaiset laulajat Luokka:Sveitsin euroviisuedustajat Luokka:Vuoden 1961 euroviisuedustajat Luokka:Vuonna 1938 syntyneet Luokka:Elävät henkilöt
Lopullisia alkuja

Lopullisia alkuja on Alavalan kolmas studioalbumi, joka julkaistiin 9. syyskuuta 2016. == Kappaleet == # # # # # # # # # # == Lähteet == Luokka:Vuoden 2016 albumit
Ruteenikolmikko

Ruteenikolmikko () oli 1830-luvun lopulla vaikuttanut galitsialainen kirjallinen ryhmä. Sen merkittävimpiä jäseniä olivat Markijan Šaškevytš, Jakiv Holovatskyi ja Ivan Vahylevytš, jotka opiskelivat Lvivin teologisessa seminaarissa. Ryhmä syntyi romantiikan kaudella, joka leimasi heidän tuotantoaan. Kiinnostuksen kohteina olivat kansanrunous, historia ja panslavismi. Slavofiilisyyttään he ilmensivät vanhojen slaavilaisten salanimien käytöllä: Šaškevitš käytti nimeä Ruslan, Vahylevytš nimeä Dalibor ja Holovatskyi nimeä Jaroslav. Ryhmän ympärille kerääntyi nuoria, jotka halusivat toimia oman kansansa hyväksi. Osa toimi myös puolalaisissa vallankumouspiireissä, mutta lähinnä he harrastivat suullisen perinteen keräämistä, Ukrainan historian tutkimista, muiden slaavilaisten kirjailijoiden teosten kääntämistä ja omien runojen ja tutkielmien kirjoittamista. Ryhmän jäsenten mukaan Galitsian, Bukovinan ja Transkarpatian "ruteenit" olivat kaikki yhtä ja samaa ukrainalaista kansaa, jolla oli oma kieli, kulttuuri ja historia. Oman tuotannon julkaisu tuotti vaikeuksia, eikä kahta ensimmäistä kokoelmaa Syn Rusi (1833) ja Zoria (1834) he eivät saatu julkaistuksi. Kolmas, Rusalka Dnistrovaja ('Dnestrin nymfi'), ilmestyi Budapestissa, mutta tuhannen kappaleen painoksesta 800 takavarikoitiin heti. Lyhytikäisyydestään huolimatta kokoelmalla oli valtava merkitys, sillä se oli kirjoitettu puhutulla ukrainan kielellä oppineiden jazytsiien sijasta, jonka käytön Galitsian kansallismieliset tuomitsivatYazychiie, Internet Encyclopedia of Ukraine. Viitattu 28.3.2022 . Se oli siten alkuna ukrainan kansankielen käytölle Habsburgien monarkiassa. Sen panslavismi rinnastuu slovakialaisen runoilijan Ján Kollárin sonettikokoelmaan Slávy dcera (1824, 'Slavan tytär'), joka paljolti oli Ruteenikolmikon inspiraation lähde. ==Lähteet== Luokka:Ukrainalaiset kirjailijaryhmät
Kämppä (televisioelokuva)

Kämppä on Veikko Kerttulan ohjaama suomalainen televisioelokuva vuodelta 1970. Se on MTV-teatterin tuottama ja se sai ensi-iltansa Mainos-TV:n Aitiopaikka- ohjelmapaikalla 09.03.1970. Elokuva perustuu Alpo Ruuthin samannimiseen romaaniin vuodelta 1969. Elokuva kertoo Helsingin Sörnäisissä 1950-luvulla asuvista työläisperheiden pojista, jotka vuokraavat kotiensa ahtauden takia varastotilan kerhohuoneekseen. == Näyttelijät == == Lähteet == Luokka:Suomalaiset televisioelokuvat Luokka:Vuoden 1970 suomalaiset elokuvat
Popasna

Popasna (; ) on kaupunki Itä-Ukrainassa Luhanskin alueen Siverskodonetskin piirissä. Kaupungin asukasluvuksi arvioitiin 19 672 (2021 alussa). Kaupunki oli ennen Ukrainan heinäkuun 2020 alueuudistusta Popasnan piirin hallintokeskus. Tuolloin kaupunki ja suuri osa aiempaa piiriä siirtyi osaksi uutta Siverskodonetskin piiriä. Piirin itäosat jäivät tällöin kapinallisalueelle, eli vuonna 2014 Venäjän tukemana käynnistetyn Itä-Ukrainan sodan aikana perustetun, laittoman Venäjän nukkehallinnon ohjaukseen. Siverskodonetskin piirin alueella on ollut sotatila myös osana Venäjän helmikuussa aloittamaa hyökkäyssotaa Ukrainaan (2022–). Залізничний вокзал міста Попасна та пішохідний мост.jpg|Popasnan rautatieasemaa. Popasna009.jpg|Popasnan keskusaukiota. Popasna06~.jpg|Popasnan kulttuuritalo. LomakoMM29.jpg|Popasnan kotiseutumuseon kokoelmien äärellä. Popasna09~.jpg|Kirkko Popasnassa. Popasna16~.jpg|Kirkko Popasnassa. ==Lähteet== == Aiheesta muualla== Luokka:Luhanskin alueen kaupungit Luokka:Siverskodonetskin piiri
Lars Johan Nyblom

Lars Johan Nyblom (19. syyskuuta 1844 Långaryd, Smoolanti, Ruotsi − 21. syyskuuta 1908 Spekeröd, Bohuslän) oli ruotsalainen luterilainen pappi ja virsirunoilija. Nyblom vihittiin papiksi vuonna 1872 ja hänestä tuli vuonna 1874 Kungshamnin seurakunnan komministeri sekä Spekerödin seurakunnan kirkkoherra vuonna 1881. Nyblom oli saanut vaikutteita kasvuympäristönsä herätysliikkeistä. Pappina Göteborgin hiippakunnassa, Spekerödissä hän tutustui schartaulaisuuteen ja liikkeen tuolloin johtohahmona vaikuttaneeseen pappiin Lars Nyborgiin. Nyblom kirjoitti runoja ja virsiä, minkä oletetaan olleen seurausta sille, että hän menetti vuonna 1985 neljä lastaan. Samana vuonna hän julkaisi laulukokoelman Vid älskade barns bortgång. Avskedsord. Vuonna 1900 hän julkaisi kokoelman virsiä ja kaksi vuotta myöhemmin laajennetun kokoelman Vid nådastolen: andliga sånger. Vuoden 1911 virsikirjaehdotukseen otettiin mukaan kokoelman virsi "Nu är en dag förflutit", jolla oli otsikkona "Söndagsafton" (Sunnuntai-ilta), lyhennettynä ja muokattuna ja se tuli vuoden 1937 Ruotsin kirkon virsikirjaan. Vuoden 1986 virsikirjassa se on Jan Arvid Hellströmin muokkaamana virsi 513 "Nu vilans dag förflutit". Suomeksi virsi on käännetty ns. Luulajan virsikirjaan 1968, virsi 454 "Oi Jeesus, suojassasi Sä hoidit lapsiasi", kääntäjänä William Snell. Vuoden 2002 suomenkielisessä virsikirjassa se on Niilo Rauhalan vuonna 1998 kääntämänä "Oi Herra, hoidit meitä, veit lepopäivän teitä". == Lähteet == Luokka:Ruotsalaiset virsirunoilijat Luokka:Ruotsalaiset papit Luokka:Vuonna 1844 syntyneet Luokka:Vuonna 1908 kuolleet
Samijlo Velytško

Samijlo Vasylovytš Velytško (; 1670 Pultavan alue – n. 1728 Žuky, Pultavan alue) oli ukrainalainen historioitsija. Hän laati erilaisten kirjallisten ja suullisten lähteiden sekä omien muistelmiensa perusteella kirjallisella ukrainan kielellä teoksen ’Ajantiedon tapahtumista Lounais-Venäjällä 17. vuosisadalla’, jossa hän silloin syntyneen kansallisen innostuksen herättämänä kuvaa ihannoimansa Ukrainan vapaustaistelua puolalaisia vastaan. Velytškon kaukainen jälkeläinen on kirjailija Vasili Velitško. ==Lähteet== Luokka:Ukrainalaiset kirjailijat Luokka:Ukrainalaiset historioitsijat Luokka:Vuonna 1670 syntyneet Luokka:1720-luvulla kuolleet
WordPress Foundation

WordPress Foundation on voittoa tavoittelematon organisaatio, joka on perustettu tukemaan avoimen lähdekoodin WordPress-projektia. Organisaation tarkoitus on taata avoin pääsy WordPressin ohjelmistoprojekteihin ikuisesti. Osana tätä organisaatio omistaa ja vastaa WordPress, WordCamp sekä joistain muista WordPressiin liittyvistä tavaramerkeistä. == Historia == Tammikuussa 2010 Matt Mullenweg perusti organisaation omistamaan ja vastaamaan WordPressin tavaramerkeistä. Aiemmin – vuodesta 2006 alkaen – Automattic-yhtiö toimi WordPressin tavamerkin väliaikaisena haltijana. Tarkoitus oli alusta alkaen myöhemmin sijoittaa WordPressin tavaramerkit WordPress Foundationille, jota ei vielä 2006 ollut olemassa ja jonka perustaminen kesti lopulta odotettua kauemmin. == Katso myös == * WordPress * WordCamp * WordPress Photo Directory == Lähteet == == Aiheesta muualla == * Virallinen verkkosivusto * Milestones – The Story of WordPress Luokka:Säätiöt
Víctor Balaguer (laulaja)

Víctor Balaguer (24. maaliskuuta 1921 – 17. huhtikuuta 1984) oli espanjalainen laulaja, joka tunnettiin monipuolisena pop- ja zarzuelalaulajana. Balaguer lauloi sekä espanjaksi että katalaaniksi. Balaguer sijoittui 1961 toiseksi Espanjan euroviisukarsinnassa kappaleella Ba, Be, Bi, Bo, Bu. Vuotta myöhemmin Balaguer osallistui Espanjan karsintaan kappaleilla Llámame ja Grandioso, joista ensiksimainittu voitti karsinnan ja jälkimmäinen sijoittui kolmanneksi. Kansainvälisessä Eurovision laulukilpailussa Balaguer sijoittui jaetulle viimeiselle sijalle nollalla pisteellä. Euroviisuedustuksensa jälkeen Balaguer palasi laulamaan pääasiassa katalaaniksi. Balaguer kuoli paksusuolen syöpään 63-vuotiaana Barcelonassa 17. huhtikuuta 1984. ==Lähteet== * Luokka:Espanjalaiset laulajat Luokka:Espanjan euroviisuedustajat Luokka:Vuoden 1962 euroviisuedustajat Luokka:Vuonna 1921 syntyneet Luokka:Vuonna 1984 kuolleet
Olena Vasyleva

Olena Vasyleva (, o.s. Klovatska; 20. toukokuuta 1899 Sribne, Pultavan alue – 18. maaliskuuta 1981 New York, Yhdysvallat) oli ukrainalainen kirjailija, kääntäjä ja bibliografi. == Elämä == Vasyleva opiskeli romaanista filologiaa Pietarissa ja Harkovan vieraiden kielten instituutissa. Myöhemmin Vasyleva opetti romaanisia kieliä Harkovan vieraiden kielten instituutissa ja käänsi ranskasta Victor Hugoa ja Emile Zolaa, muun muassa Zolan Margueriten. Toisen maailmansodan aikana hän muutti Saksaan, opetti Ukrainan teknillisessä ja taloudellisessa instituutissa Münchenissä vuosina 1947-1949. Vuodesta 1950 lähtien hän asui New Yorkissa opettaen ranskaa ja jatkoi ranskan- ja englanninkielisen kirjallisuuden kääntämistä. Itse hän kirjoitti romaanien lisäksi novelleja ja kertomuksia, joita julkaistiin ukrainalaisten emigranttien aikakauslehdissä. Vasyleva kuoli 18. maaliskuuta 1981 New Yorkissa. == Kirjallinen tuotanto == Romaani More žiteiskeje ('Elämän meri'), joka kuvaa ukrainalaisen perheen traagista kohtaloa toisen maailmansodan aikana, ilmestyi vuonna 1962. Romaani Koli orbiti šrešujutsja ('Kun kiertoradat risteytyvät'), joka ilmestyi 1968, sisältää 12 luonnosta ja muistoa läheisistä ihmisistä. Vasyleva saattoi myös valmiiksi Ukrainan vallankumouksen jälkeisen ajan tieteellisen bibliografian (1958). Vasylevan tuotanto sisältää novellien ja tarinoiden ohella lehtiartikkeleita, kuten * Vasyleva O. Vid Abatstva poetiv do Pjatirnoho grona (Runoilijoiden luostarista viidenteen ryhmään). Sutšasnist 1970. - Nro 5 (113). 34-39 ja * Vasyleva O. Vydatnij poet sutšasnostij Aikamme merkittävä runoilija (ranskalainen Saint John. Perse). Slovo. Kokoelma 3. New York: OUP, 1968. s.421-436. Bohdan Kravtsiv, joka myös oli ukrainalainen emigranttikirjailija ja toimittaja, piti Vasylevalle tunnusomaisena taiteellisen ilmaisun taloudellisuutta, johdonmukaista ydintyyliä ja hyvää kirjallista kieltä. ==Lähteet== Luokka:Ukrainalaiset kirjailijat Luokka:Ukrainalaiset kääntäjät Luokka:Vuonna 1899 syntyneet Luokka:Vuonna 1981 kuolleet
Automattic

Automattic Inc. on yhdysvaltalainen yhtiö, joka tuottaa lukuisia avoimen lähdekoodin tuotteita ja palveluita. Yksi sen tunnetuimmista palveluista on WordPress.com, joka on kaupallinen isännöintipalvelu WordPress-ohjelmistoa varten. Automattic tai WordPress.com-palvelu eivät ole sidoksissa WordPress- projektiin tai WordPress Foundationiin, vaikka nimi toisinaan aiheuttaakin sekaannusta. Automattic tosin on yksi monista yhtiöistä, jotka osallistuvat WordPress-projektiin. Yhtiön palveluksessa oli 1 930 työntekijää maaliskuussa 2022. Toimitusjohtaja Matt Mullenweg antaa yrityksen työntekijöille mahdollisuuden työskennellä missä ja milloin tahansa. == Tuotteet ja palvelut == Automattic tai sen tytäryhtiöiden tuotteita ja palveluita: * WordPress.com * WP VIP * WooCommerce * Jetpack * Simplenote * Longreads * VaultPress * Akismet * Happy Tools * Gravatar * Crowdsignal * Cloudup * Tumblr * Day One * Pocket Casts == Lähteet == == Aiheesta muualla == * Virallinen verkkosivusto Luokka:Yhdysvaltalaiset tietotekniikkayhtiöt
Eleonore Schwarz

Eleonore Schwarz (s. 1936, Wien) on itävaltalainen oopperalaulaja. Schwarz lauloi 1960- ja 1970-luvuilla Wienin Volksoperissa. Schwarz edusti Itävaltaa vuoden 1962 Eurovision laulukilpailussa kappaleella "Nur in der Wiener Luft", joka sijoittui kilpailussa jaetulle viimeiselle sijalle nollalla pisteellä. ==Lähteet== Luokka:Itävaltalaiset oopperalaulajat Luokka:Itävallan euroviisuedustajat Luokka:Vuoden 1962 euroviisuedustajat Luokka:Vuonna 1936 syntyneet Luokka:Elävät henkilöt
Brion-sur-Ource

Brion-sur-Ource on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Ourcejoen varrella, noin 42 kilometriä Montbardin kaupungista koilliseen. Kunnan keskustassa oleva Saint-Hippolyten kirkko on alkujaan peräisin 1400-luvulta. Se on omistettu Hippolytos Roomalaiselle. Kirkkoa uusittiin 1500-, 1600- ja 1800-luvuilla. Ourcejoen ylittävässä holvisillassa on kaksitoista holvia. Silta on peräisin 1600-luvulta, mutta se uusittiin 1900-luvulla. ==Lähteet== ==Aiheesta muualla== Luokka:Côte-d’Orin kunnat
Aratos

Aratos (, ) voi viitata seuraaviin henkilöihin: * Aratos, Asklepioksen poika kreikkalaisessa mytologiassa * Aratos Soloilainen (n. 315/310–240 eaa.), runoilija * Aratos Sikyonilainen (271–213 eaa.), valtiomies ja Akhaian liiton johtaja * Aratos Knidoslainen, historioitsija
Etanahaiskiainen

Etanahaiskiainen (Phosphuga atrata) on raatokuoriaisten heimoon kuuluva sukunsa ainut laji. Se on kooltaan 9-16 mm ja väriltään kiiltävän musta, joskus heikosti ruskeansävyinen. Lajin pää on venynyt kärsämäiseksi. Etanahaiskiaisen aikuiset ja toukat pyydystävät öisin kotiloita liuottaen syljellään reitin kotilon kuoren sisään ja syöden sisuksen. Etanahaiskiainen saalistaa ainakin espanjansiruetanoita (Arion vulgaris), tylppäetanoita (Deroceras invadens) ja rantaetanoita (Deroceras laeve).Centre for Agriculture and Biosciences International (CABI): Silpha atrata Päivisin laji piileskelee kivien, sammalten ja lahopuiden alla. Etanahaiskiainen talvehtii aikuisena kaarnan alla tai maaperässä ja talvehtineita yksilöitä voi nähdä usein jo keväthangilla. Suomessa laji on vakiintunut ja yleinen esiintyen Suomessa pohjoisimpia osia myöden. Etanahaiskiainen luokitellaan Suomessa elinvoimaiseksi lajiksi.Laji.fi: Etanahaiskiainen – Phosphuga atrata Lajia esiintyy lähinnä Euroopan alueella.Global Biodiversity Information Facility (GBIF): Phosphuga atrata ] == Lähteet == == Aiheesta muualla == * *Ötökkätieto: Etanahaiskiainen (Phosphuga atrata) *iNaturalist: Etanahaiskiainen (Phosphuga atrata) *UniProt: Taxonomy - Phosphuga atrata *UK Beetles: Phosphuga atrata *Pherobase: Semiochemicals of Phosphuga atrata Luokka:Erilaisruokaiset
Gunilla Carlsson

Gunilla Carlsson (s. 11. toukokuuta 1963 Lund) on ruotsalainen maltillisen kokoomuksen poliitikko. Hän istui valtiopäivillä vuosina 2002–2013 sekä Euroopan parlamentissa vuosina 1995–2002. Vuosina 2006–2013 hän toimi Ruotsin kehitysapuministerinä. Lisäksi hän oli puolueensa varapuheenjohtaja vuosina 1999–2015. Sittemmin hän on työskennellyt YK:ssa useissa tehtävissä, muun muassa UNAIDS:in apulaisjohtajana. ==Lähteet== ==Aiheesta muualla== * Gunilla Carlsson Ruotsin valtiopäivien verkkosivuilla * Luokka:Ruotsin ministerit Luokka:Maltillisen kokoomuksen poliitikot Luokka:Ruotsalaiset europarlamentaarikot Luokka:YK:n virkamiehet Luokka:Vuonna 1963 syntyneet Luokka:Elävät henkilöt
Vandenesse-en-Auxois

Vandenesse-en-Auxois on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 35 kilometriä Beaunen kaupungista luoteeseen. pienoiskuva|vasen|Vandenessen satama ja taustalla näkyvä Châteauneuf Kunnan läpi kulkee Burgundin kanava, ja siellä olevan sataman kautta saatiin aikaisemmin maataloustuotteet kuljetettua ostajille. Ennen kuin kanava rakennettiin, niin kuljetukseen käytettiin Vandenessejokea. Nykyään joki kulkee kanavan vieressä, alittaen kanavan kunnan keskustassa. Keskustassa oleva Neitsyt Marian kirkko on rakennettu 1200-1400-luvuilla. ==Lähteet== ==Aiheesta muualla== Luokka:Côte-d’Orin kunnat
Alex Horne

Alexander James Jeffery Horne (s. 10. syyskuuta 1978) on brittiläinen koomikko. Hän on luonut Suurmestari UK -ohjelman, jossa toimii myös Suurmestarin avustajana. Horne on esiintynyt useissa viihdeohjelmissa, esimerkiksi 8 Out of 10 Cats Does Countdown ja Never Mind the Buzzcocks. Hänellä on viiden muusikon kanssa komediaryhmä, The Horne Section, jota hän johtaa. == Televisio-ohjelmat == Vuosi Nimi Rooli Muuta 2008 Countdown omana itsenään, kilpailija 4 jaksoa 2009-2010 We Need Answers juontaja myös kirjoittaja 2009-2010 No More Women kommentaattori, kilpailija 2010 The Games That Time Forgot juontaja televisiodokumentti 2011 Celebrity Mastermind omana itsenään 1 jakso 2011 Call My Bluff omana itsenään Comic Relief -spesiaali 2012-2013 Dara O Briain: School of Hard Sums omana itsenään 4 jaksoa 2013–nykyaika 8 Out of 10 Cats Does Countdown omana itsenään, ryhmän kanssa 2014 Live at the Electric omana itsenään 1 jakso 2015 Drunk History omana itsenään, humalainen tarinankertoja jakso: Episode Five 2015–nykyaika Taskmaster Gregin assistentti myös tuottaja, kirjoittaja 2018 The Button napin ääni myös tuottaja 2018–nykyaika The Last Leg omana itsenään The Horne Sectionin kanssa 2019 Taskmastermind omana itsenään, juontaja Interviews with Taskmaster contestants 2019 Richard Osman's House of Games omana itsenään, kilpailija 5 jaksoa 2019–nykyaika Bad Golf omana itsenään, juontaja netti- sarja 2020 Peter Crouch: Save Our Summer omana itsenään, juontaja 2020–nykyaika No More Jockeys omana itsenään, juontaja, kilpailija verkkosarja 2021 Crouchy's Year-Late Euros: Live omana itsenään, juontaja 2022 The Great Celebrity Bake Off for SU2C omana itsenään 1 jakso 2022-nykyaika The Horne Section TV Show omana itsenään ==Kirjallisuus== * * * * == Yksityiselämä == Horne on naimisissa Rachel Hornen kanssa. Heillä on kolme poikaa. Tammikuussa 2024, Horne sai kunniatohtorin arvonimen Warwickin yliopistolta. == Lähteet == == Aiheesta muualla == * https://www.alexhorne.com/ Luokka:Brittiläiset koomikot Luokka:Vuonna 1978 syntyneet Luokka:Elävät henkilöt
Novoaidar

Novoaidar (; ) on kaupunkityyppinen taajama ja piirikeskus itäisen Ukrainan Luhanskin alueen Štšastjan piirissä. Taajama sijaitsee Donin vesistön Donets- joen Aidar-sivuhaaran varrella. Kiovaan on 795 kilometriä ja aluekeskus Luhanskiin 60 kilometriä. Ukrainan tilastokeskus arvioi taajaman asukasluvuksi 7 879 (2021 alussa). Novoaidarin taajama oli heinäkuuhun 2020 saakka Novoaidarin piirin hallintokeskus. Osana Ukrainan aluehallinnon uudistusta, 17. heinäkuuta 2020 Ukraina korkein neuvosto yhdisti silloiset Novoaidarin ja Stanytsja Luhanskan piirit uudeksi Štšastjan piiriksi. ==Lähteet== == Aiheesta muualla== Luokka:Luhanskin alueen kaupunkityyppiset taajamat Luokka:Štšastjan piiri
Troy Kotsur

Troy Michael Kotsur (s. 24. heinäkuuta 1968) on yhdysvaltalainen näyttelijä. Hän voitti parhaan miessivuosan Oscarin elokuvasta Coda – kahden maailman välissä (2021). Hän oli ensimmäinen kuuro miesnäyttelijä ja toinen kuuro näyttelijä, joka voitti palkinnon. Tätä ennen palkinnon voittanut kuuro näyttelijä oli Marlee Matlin.CODA's Troy Kotsur is now the first Deaf man to win an Oscar for acting Kotsur voitti samasta roolista myös lukuisia muita palkintoja; kuten Baftan, SAG-palkinnon ja Critics' Choice Movie Awardin. Hänestä tuli ensimmäinen kuuro näyttelijä, joka on voittanut kolme viimeksi mainittua palkintoa.Troy Kotsur Becomes First Deaf Person to Win a Solo SAG Award With Best-Supporting-Actor WinBAFTA 2022 Film Awards: CODA's Troy Kotsur makes history as the first deaf actorTroy Kotsur Wins Best Supporting Actor at Critics Choice Awards After Winning at BAFTAs Same Day ==Lähteet== Luokka:Yhdysvaltalaiset näyttelijät Luokka:Oscar-palkinnon saajat Luokka:BAFTA-palkinnon saajat Luokka:SAG-palkinnon saajat Luokka:Kuurot henkilöt
Sorva (täsmennyssivu)

Sorva voi tarkoittaa muun muassa seuraavia: *sorva, kalalaji *Sorva, kylä Nokialla == Sukunimi == *Aaro Sorva, suomalainen taikuri *Jouko Sorva (oik. Mauno Ikäheimonen) (1927–2022), suomalainen toimittaja ja kirjailija Luokka:Täsmennyssivut
Ikäheimonen

Ikäheimonen on sukunimi, joka on muun muassa seuraavilla suomalaisilla henkilöillä: *Ilmi Järvelin (o.s. Ikäheimonen, 1926−2002), kirjastonhoitaja, koulutoimentarkastaja ja historiantutkija *Mauno Ikäheimonen (Jouko Sorva, 1927–2022), toimittaja ja kirjailija *Reijo Ikäheimonen (1943−2015), mainosalan toimija ja toimitusjohtaja.
Tuoni

Tuoni voi tarkoittaa seuraavia: * tuoni eli tuonela, mytologinen kuolleiden valtakunta * Tuoni, suomalaisessa mytologiassa tuonelan jumala ja pimeyden ilmentymä * Tuoni, suomalainen metallimusiikkiyhtye.
Carel Vorselman

Carel Gerrit Vorselman (11. syyskuuta 1912 Helsinki – 25. helmikuuta 2008 Turku) oli suomalainen puutavara-alan yritysjohtaja, joka sai teollisuusneuvoksen arvonimen. Vorselmanin vanhemmat olivat konsuli Gerrit Vorselman ja Paula Solle ja puoliso vuosina 1940–2006 Inna Annikki Ahti. Hollantilaista syntyperää oleva Vorselman opiskeli kaupallista alaa 1930-luvun vaihteessa, oli harjoittelijana Alankomaissa, jatkoi opintojaan Englannissa ja toimi sitten helsinkiläisen puutavara-asioimisto Gustaf Öhrnin palveluksessa. Suoritettuaan vuosina 1936–1937 vielä Liikemiesten Kauppaopiston hän työskenteli Oy Urheilutarpeiden palveluksessa, mutta palasi puutavara-alalle Suomen Puuyhtymän ja Laatikko-yhtiön tehtäviin aina 1940-luvun puoliväliin. Hän toimi silti välillä myös Haapa-yhtiön laivauspäällikkönä Lahdessa. Vuonna 1946 hänestä tuli Kaskisten Puutavaran konttoripäällikkö ja vuonna 1953 yrityksen toimitusjohtaja. Kaskisissa Vorselman toimi myös Oy All Round Stevedoring Ab:n toimitusjohtajana sekä eri puolilla Etelä-Pohjanmaata sijainneiden Kaskisten Puutavaran tytäryhtiöiden Bölen Sahan, Aureskosken, Seilon Sahan ja Luopajärven Sahan toimitusjohtajana aina 1970-luvulle saakka. Hän oli aktiivinen myös alueellisten sahojen yhteistoiminnassa ja puutavara- alan valtakunnallisessa ja pohjoismaisessa yhteistyössä. Eläkkeelle tehtävistään Vorselman jäi vuonna 1977. Teollisuusneuvoksen arvonimi hänelle myönnettiin samana vuonna.50-vuotiaita. Helsingin Sanomat, 11.9.1962, s. 8. ==Lähteet== Luokka:Suomalaiset yritysjohtajat Luokka:Vuonna 1912 syntyneet Luokka:Vuonna 2008 kuolleet
No Matter How the World Turns

No Matter How The World Turns on Awake Againin debyyttialbumi, joka julkaistiin 18. maaliskuuta 2022. == Kappaleet == # # # # # # # # # # == Kokoonpano == * Matti Österman – laulu * Petteri Horn – rummut * Kasper Hellström – kitara & koskettimet * Ville Loukola – basso == Arvostelut == * Imperiumi: 8½/10Levyarvostelu: Awake Again - No Matter How The World Turns Viitattu 1.7.2022. * Inferno: Kunnioitettavan rohkeasti omanlainen – arviossa Awake Again Viitattu 6.8.2022. * Kaaoszine: Awake Again ylitti kaikki odotukset debyyttialbumillaan – Arviossa ”No Matter How The World Turns” Viitattu 29.3.2022. == Lähteet == Luokka:Vuoden 2022 esikoisalbumit Luokka:Suomalaiset metallialbumit
Kaarlo Kivekäs

Kaarlo Kivekäs tarkoittaa ainakin seuraavia suomalaisia henkilöitä: * Kaarlo Kivekäs (1866–1940), kenraaliluutnantti * Kaarlo Kivekäs (1870–1930), pappi * Kaarlo Oskari Kivekäs (1880–1957), lehdenkustantaja
Kefiderokoli

Kefiderokoli (C30H34S2N7ClO10) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina hoidettaessa muuten vaikeasti hoidettavia infektioita. Kefiderokoli kuuluu WHO:n keskeisimpien lääkeaineiden luetteloon. ==Ominaisuudet ja käyttö== Muiden kefalosporiinien tavoin kefiderokolin antibioottiset ominaisuudet perustuvat bakteerien soluseinän biosynteesin estoon. Lisäksi yhdisteessä on kloorikatekolisivuketju, joka toimii sideroforina sitoen rautaioneja. Tämän vuoksi lääkeaine pääsee bakteerien soluseinän läpi rautaionien kuljetusmekanismeja pitkin. Kefiderokoli tehoaa erityisesti gramnegatiivisiin bakteereihin kuten kolibakteeriin, Pseudomonas aeruginosa-bakteeriin ja enterobakteereihin. Yhdiste on suhteellisen stabiili beetalaktamaasien vaikutuksia vastaan ja tehoaa myös karbapeneemeille vastustuskykyisiin kantoihin. Lääkeaine annostellaan ruiskeena suoneen. Kefiderokoli hyväksyttiin markkinoille Yhdysvalloissa vuonna 2019 ja Euroopan unionin alueella 2020. Sitä voidaan käyttää muuten vaikeasti hoidettavien infektioiden, esimerkiksi virtsatulehdusten ja sairaalakeuhkokuumeen hoitoon. ==Haittavaikutukset== Kefiderokoli voi aiheuttaa haittavaikutuksinaan pääkipua, vatsakipua, ripulia ja ihottumaa. Haittavaikutukset ovat yleensä lieviä. ==Lähteet== Luokka:Kefalosporiinit Luokka:WHO:n tärkeimmät lääkkeet
Päivän päästö

Päivän päästö on joissain karjalaisissa kansanrunoissa esiintyvä kertomusmuotoinen runoteema, joka on tunnettu parhaiten keskisessä Inkerissä. Kertomuksen alussa tehdään havainto, että Aurinko ja Kuu eivät ole niiden omilla paikoillaan ja ihmisillä on siksi paha olla pimeässä ja kylmässä. Kiesus, Jumalaisen ainoa poika tai joku muu, kuten Kave, Päivätär, Päivän poika tai Sepon piika, lähtee etsimään puuttuvia valoja Pohjolasta tai Hiitolasta. Selvittyään matkan esteistä ja takaa-ajajista kuulee etsijä Väinämöisen tai vanhan akan opastamana että valot on piilotettuna ison kalan vatsaan, kivimäkeen tai pajukkoon. Löydetyt taivaan valot nostetaan etsijän selkään, minkä jälkeen tämä ripustaa puun oksille paistamaan valoa ja lämpöä ihmisille. Anna-Leena Siikalan mukaan runon katsotaan sisältävän useita kerrostumia ja muutosvaiheita, jolloin sitä on vahvasti uudistettu. Kertomuksen pohjalla olisi Siikalan mukaan mahdollisia esikristillistä aineksia, joihin Pohjola ja Hiitola valojen kätköpaikkana viittaisivat. Eräässä A. J. Sjögrenin vuonna 1819 taltioimassa toisinnossa taivaan valojen katoaminen ja vapauttaminen rinnastuu Sammon ryöstöön. == Lähteet == Luokka:Suomalainen kansanrunous Luokka:Suomalainen mytologia
Ellen Winther

Ellen Winther Lembourn (o.s. Sørensen, 11. elokuuta 1933 – 13. elokuuta 2011) oli tanskalainen oopperalaulaja ja näyttelijä. Winther aloitti uransa 1957 Tanskan kuninkaallisessa teatterissa, jossa toimi vuoteen 1987 laulajana ja näyttelijänä. Winther voitti Dansk Melodi Grand Prixin 1962 kappaleella "Vuggevise" ja edusti näin Tanskaa saman vuoden Eurovision laulukilpailussa. Kansainvälisessä laulukilpailussa Winther sijoittui jaetulle kymmenennelle sijalle. Wintherille myönnettiin 1983 Dannebrogin ritarikunnan kunniamerkki. Winther oli naimisissa pianisti John Wintherin kanssa ja sai tämän kanssa kaksi lasta. Myöhemmin Winther oli naimisissa poliitikko Hans Jørgen Lembournin kanssa lähes 25 vuotta miehen kuolemaan 1997. ==Filmografiahttps://www.danskefilm.dk/skuespiller.php?id=254== *De sjove år (1959) *Landmandsliv (1965) *I den grønne skov (1968) *Sønnen fra Vingården (1975) *Kassen stemmer (1976) *Midt om natten (1984) *Kampen om den røde ko (1987) *Jydekompagniet (1988) *Kun en pige (1995) ==Lähteet== Luokka:Tanskalaiset oopperalaulajat Luokka:Tanskalaiset näyttelijät Luokka:Tanskan euroviisuedustajat Luokka:Vuoden 1962 euroviisuedustajat Luokka:Vuonna 1933 syntyneet Luokka:Vuonna 2011 kuolleet
Turja Lehtonen

Turja Lehtonen (s. 1970 Turku) on suomalainen ammattiyhdistysjohtaja, joka toimii Teollisuusliiton 1. varapuheenjohtajana. Turussa syntynyt Lehtonen vietti ensimmäiset vuotensa Harjavallassa, mutta kävi koulunsa jälleen Turussa ja valmistui ilmastointi-asentajaksi Turun teknillisestä ammattioppilaitoksesta vuonna 1988. Lehtonen työskenteli Valmetin Pansion tehtailla vuoteen 2001 saakka, jolloin hän siirtyi Metallityöväen Liiton työehtotoimitsijaksi. Vuodet 2006−2009 Lehtonen oli Metalliliiton järjestösihteeri, 2009−2012 työehtosihteeri, 2012−2016 sopimusasiantuntija ja 2016−2017 liittosihteeri. Teollisuusliiton perustamisen yhteydessä vuonna 2017 Lehtonen valittiin liiton 1. varapuheenjohtajaksi. Vasemmistoliittoa edustava Lehtonen on Turun kaupunginvaltuuston varajäsen. == Lähteet == Luokka:Suomalaiset ammattiyhdistysjohtajat Luokka:Vasemmistoliiton poliitikot Luokka:Vuonna 1970 syntyneet Luokka:Elävät henkilöt
Jo Wilson

Jo Wilson on fiktiivinen hahmo ABC:n sairaaladraama Greyn Anatomiassa. Häntä esittää Camilla Luddington. Hahmo esiintyi ensimmäistä kertaa Greyn Anatomian yhdeksännen tuotantokauden ensimmäisessä jaksossa, "Going, Going, Gone". == Taustaa == Wilsonin äiti jätti hänet paloasemalle vain viiden päivän ikäisenä. Wilson ei koskaan löytänyt pysyvää sijaiskotia ja 16-vuotiaana hän muutti asumaan autoonsa. Wilson valmistui luokkansa parhaana oppilaana ja jatkoi opiskelua Princetonin yliopistossa ja sieltä valmistumisen jälkeen hän opiskeli lääketiedettä Harvardin yliopistossa. Wilson oli erinomainen oppilas ja valmistui aina loistonumeroin. Kun Wilson opiskeli lääketiedettä, hän tapasi vanhemman, menestyneen lääkärin, Paul Stadlerin. Pari meni naimisiin nopeasti. Stadler alkoi kuitenkin pahoinpidellä Wilsonia, kerran melkein tappaneen hänet. Wilson varastaa Stadlerilta rahaa, vaihtaa nimensä ja karkaa eri puolelle maata. Wilson ei ikinä uskaltanut hakea avioeroa, peläten että Stadler löytäisi ja tappaisi hänet. Wilson uskaltaa hakea avioeroa Alex Karevin ja Meredith Greyn tuella. Stadler ilmestyy uuden kihlattunsa, Jennyn kanssa Grey Sloan Memorial sairaalaan. Kun Stadler ja Jenny ovat Seattlessa, jää Stadler Rattijuopon auton alle. Stadler julistetaan aivokuolleeksi ja Wilson, Stadlerin virallinen vaimo, saa päättää sammutetaanko hengityskone. Wilson päättää sammuttamisen puolesta ja Stadler kuolee. == Perhe == Koronaviruspandemian aikana Wilson hoitaa Val Ashtonia, joka kärsii kohdunulkoisesta raskaudesta, joka on kaikkien yllätykseksi edennyt viikolle 26. asti. Val päätyy menehtymään, mutta vauva, Luna saadaan pelastettua. Wilson kiintyy Lunaan, joka tarvitsee pitkään hoitoa sairaalassa. Hän yrittää adoptoida Lunan, mutta sosiaaliviranomaiset eivät suostu tähän. Wilson päättää taistella Lunasta ja lopulta hän saa viedä tyttärensä kotiin 2021 huhtikuussa. Luokka:Greyn anatomian hahmot
Inger Berggren

Inger Margareta Berggren (23. helmikuuta 1934 – 19. heinäkuuta 2019) oli ruotsalainen laulaja. Berggren aloitti laulajan uransa 16-vuotiaana Thore Swanerudin orkesterissa ja lauloi myöhemmin Thore Ehrlingin, Simon Brehmin ja Göte Wilhelmsonin kanssa. Berggren valmistui Ruotsin kuninkaallisesta musiikkiakatemiasta 1956. Berggrenin ensimmäinen levytys Nära julkaistiin 1952. 1958 Berggren saavutti jonkinlaista suosiota kappaleella Vals Intim. Berggren esitti vuoden 1960 Melodifestivalenissa voittokappaleen Alla andra får varann sekä toiseksi sijoittuneen kappaleen Underbar, så underbar, mutta Berggreniä ei valittu voittokappaleen esittäjäksi kansainväliseen Eurovision laulukilpailuun. Varsinainen läpimurto tapahtui Berggrenin voitettua Melodifestivalenin 1962 kappaleella Sol och vår, minkä myötä Berggren valikoitui Ruotsin edustajaksi saman vuoden Eurovision laulukilpailuun. Saman vuoden Melodifestivalenissa Berggren esitti myös viidenneksi sijoittuneen kappaleen Sagans underbara värld. Kansainvälisessä kilpailussa Berggren sijoittui jaetulle seitsemännelle sijalle 16 kilpailijan joukosta. Samana vuonna Berggren saavutti menestystä myös Ruotsin listojen kärkeen nousseella kappaleella Elisabeth serenade ja seuraavana vuonna kappaleella Twist till Menuett. Berggren palasi Melodifestivaleniin säveltäjänä vuonna 1967 kappaleella Vem frågar vinden, jonka esitti Towa Carson. Kappale sijoittui Melodifestivalenissa viidenneksi. 1970-luvulla Berggren työskenteli musiikinopettajana Täbyn kunnassa sekä kapellimestarina Tukholman kaupunginteatterissa. Berggren esitti vuoden 1973 elokuvassa Anderssonskans Kalle i busform elokuvateatterin kassatyöntekijää. 1983 Berggren esitti rouva Bergholmia TV-sarjassa Spanarna. Berggren esitti Liliania vuoden 1984 elokuvassa Sömnen. ==Lähteet== * ===Viitteet=== Luokka:Ruotsalaiset laulajat Luokka:Ruotsin euroviisuedustajat Luokka:Vuoden 1962 euroviisuedustajat Luokka:Vuonna 1934 syntyneet Luokka:Vuonna 2019 kuolleet
Robert Whitehead

Robert Whitehead (1823 Bolton – 14. marraskuuta 1905 Shrivenham, Berkshire) oli brittiläinen laivan- ja veneenrakennusinsinööri ja keksijä. Hänet tunnetaan ensimmäisen moottorilla liikkuvan torpedon keksijänä yhdessä italialaisen laivaston komentajakapteeni Giovanni Luppisin kanssa, joka tuolloin oli jo vetäytynyt aktiivipalveluksesta. Whitehead perusti myös yrityksen valmistamaan torpedoja nimillä Whitehead MK 1 jne. kun asetta paranneltiin. Elinaikanaan useat valtiot palkitsivat hänet kunniamaininnoilla. == Lähteet == Luokka:Brittiläiset insinöörit Luokka:Brittiläiset keksijät Luokka:Vuonna 1823 syntyneet Luokka:Vuonna 1905 kuolleet
Amelia Shepherd

Amelia Francis Shepherd on fiktiivinen hahmo ABC:n sairaaladraamasarjassa, Greyn anatomiassa ja Rakkauden anatomiassa. Häntä esittää Caterina Scorsone. Shepherd on veljensä tavoin neurokirurgi. Shepherd on toipuva addikti, joka oli nuoresta asti riippuvainen opioideihin. == Perhe == Shepherd on perheensä nuorin lapsi, eikä hän tullut ikinä toimeen perheenjäseniensä kanssa, Derekiä lukuun ottamatta. Kun Shepherd oli 5, todisti hän veljensä kanssa aseellista ryöstöä, jossa perheen isä kuoli. Shepherd ja Derek olivat läheisiä, mutta Shepherdin huumeongelma hiersi heidän välejään. Derek jopa elvytti siskonsa, kun tämä otti nuorena yliannostuksen. Shepherdin siskot, Liz, Nancy ja Kathleen kohtelevat häntä huonosti ja pilkkaavat häntä jatkuvasti. Shepherdilla on 2 lasta. Christopher Derek Shepherd, joka syntyi ilman aivoja, eli kuolleena. Christopherin isä, Ryan Kerrigan oli hänen kihlattunsa, joka kuoli yliannostuksen seurauksena. Shepherd päätti synnytyksen jälkeen luovuttaa poikansa elimet. Scout Derek Shepherd Lincoln on Shepherdin ja Atticus Lincolnin poika. Scout syntyi alkuvuodesta 2020. Luokka:Greyn anatomian hahmot
Aspa Palvelut

Aspa Palvelut Oy on suomalainen yritys, joka tuottaa yksilöllisiä asumispalveluja mielenterveys- ja päihdekuntoutujille, eri tavoin vammaisille ihmisille ja muille arjessaan tukea tarvitseville. Aspa Palvelut on Aspa- säätiön tytäryhtiö. Asiakkaan itsemääräämisoikeuden toteutuminen ja hänen mahdollisuutensa vaikuttaa omiin asioihinsa on Aspa Palveluiden asumispalveluiden lähtökohta. Aspa: Henkilökeskeinen toimintatapa Viitattu 29.3.2022. Aspa Palveluilla on reilut 1300 asumispalveluiden asiakasta eri puolilla Suomea. Palveluita tarjoavia yksiköitä eli Aspa-koteja on noin 40 eri paikkakunnalla Helsingistä Utsjoelle. Asumisen palveluiden tilaajina on noin 65 kuntaa. Aspa: Tietoa Aspasta Viitattu 29.3.2022. Liikevaihto vuonna 2019 oli 22,5 miljoonaa euroa. Aspa Palvelut Oy:n tuotot palautuvat takaisin yhteiskunnalliseen työhön. Aspa Palvelut maksaa osinkoa omistajalleen Aspa- säätiölle. Säätiö käyttää osingon uusien kohtuuhintaisten asuntojen hankkimiseen sekä itsenäisen elämän kehittämiseen yhdessä asukkaiden kanssa.Aspa: Vastuullisuus Aspassa Viitattu 29.3.2022. == Lähteet == == Aiheesta muualla == * Virallinen sivusto Luokka:Suomalaiset terveyspalveluyritykset
Kreemi

Kreemi on aines, joka valmistetaan voista tai margariinista, tomusokerista, vedestä tai maidosta ja vaniljasokerista. Kreemiä käytetään: * kakun kuorrutteena * sokerimassan tai marsipaanin alla eristeenä * kuppikakkujen kuorrutteena * macaronsien täytteenä * kääretorttujen ja kakkujen täytteenä * kukka-ja muihin pursotuksiin Kreemiä voi maustaa makuaromeilla sekä värjätä pastaväreillä. Nestemäiset väriaineet saattavat vaikuttaa kreemin rakenteeseen. Kreemin maustamiseen voi myös käyttää tomusokerin tilalla joko kokonaan tai osittain maustettuja tomusokereita. Erilaisia kreemejä: * tuorejuustokreemi * marenkikreemi * sokerikreemi, voikreemi * suklaakreemi * valkosuklaakreemi * kinuskikreemi Buttercreme in einer Glasschüssel-8493.jpg|Kreemi. Chocolate Cupcakes with Raspberry Buttercream detail.jpg|Kreemi. Gallery 1.JPG|Kreemi. Pound layer cake.jpg|Kreemillä kuorrutettu kakku. Frankfurter kranz hg.jpg|Frankfurter Kranz. == Aiheesta muualla == * Voikreemi K-ruoka Luokka:Leivonta
Sokerimassa

Sokerimassa on sokerista, glukoosisiirapista, öljystä ja erilaisista lisäaineista valmistettu muotoilumassa. Se soveltuu esimerkiksi kakun kuorrutukseen, muotoiluun sekä kukkien ja koristeiden valmistukseen. Se sopii myös muotteihin. Se on rakenteeltaan taikinamaista, pehmeää ja notkeaa. Sitä käyttämällä kakkujen ja leivonnaisten pinta saadaan tasaiseksi. Sokerimassoja löytyy erivärisiä ja myös erimakuisia. Lisäksi niitä voi värjätä pastaväreillä, joita voidaan sekoittaa keskenään ja kuorrutteen päälle voi maalata erilaisilla elintarviketusseilla ja -maaleilla. Koristelussa voi käyttää myös elintarvikevärejä ja geelivärejä. == Lähteet == Luokka:Ruoka- ainekset Luokka:Leivonta